Maitohappobakteeri tukee suoliston mikrobikannan tasapainoa, ja täten sen terveellistä toimintaa. Suoliston häiriötilat ilmenevät oireina, kuten oksennus, vatsatauti ja ripuli, jotka taas voivat johtaa nestehukkaan ja muihin vakaviin terveysongelmiin. Tämän takia maitohappobakteerit ovat ihmiselle tärkeitä ja suolistoon vaikuttavien muutosten, kuten antibioottikuurin tai ulkomaanmatkan aikana niiden riittävä saanti on hyvä varmistaa.